Mavi rəqqasələr

Mavi rəqqasələr (, ) — fransız rəssamı, impressionizmin banilərindən biri sayılan Edqar Deqa tərəfindən 1897-ci ildə çəkilmiş rəsm əsəridir. Əsərin ilk sahibi fransız kolleksiyaçı Düran-Rüel, ikinci sahibi isə rusiyalı kolleksiyaçı Sergey Şukin olmuşdur. Əsər 1918-ci ildən 1948-ci ilə kimi Yeni qərb incəsənəti dövlət muzeyində saxlanılıb. 1948-ci ildən A.S.Puşkin adına Dövlət Təsviri İncəsənət Muzeyində sərgilənir.

Əsər pastel vasitəsilə 65×65 sm ölçüdə olan kağız üzərində işlənilib.

 Yaranma tarixi 
Əsər Edqar Deqanın yaradıcılığının son mərhələsinə aiddir, bu zaman rəssamın görmə qabiliyyəti zəifləmiş və o, böyük rəngli ləkələrlə işləməyə başlamış, şəklin səthinin dekorativ təşkilinə daha çox əhəmiyyət vermişdir. Rəqqasələr mövzusu rəssama çox yaxın idi və onun tərəfindən pastel, yağlı boya və şəkil janrında dəfələrlə təkrar olunmuşdur. Bəzi tənqidçilərin fikrincə boya ahəngdarlığının gözəlliyinə və kompozisiya həllinə görə, "Mavi rəqqasələr" əsəri həmin mövzuda Deqanın nail olduğu təcəssümün ən yaxşı nümunəsidir. Deqa bu əsəri ilə fakturanın və boya çalarlıqlarının hədsiz zənginliyinə nail olmuşdur.

 İstinadlar 

 Ədəbiyyat 


 Xarici keçidlər 
 A.S.Puşkin adına Dövlət Təsviri İncəsənət Muzeyinin saytında 

Kateqoriya:A.S.Puşkin adına Dövlət Təsviri İncəsənət Muzeyi Kolleksiyası
Kateqoriya:1897-ci ildə çəkilmiş rəsm əsərləri
Kateqoriya:Edqar Deqanın rəsm əsərləri
Kateqoriya:Rəqs təsviri sənətdə
Kateqoriya:Pastellər
Kateqoriya:İncəsənətdə rəqs